پارتی ئازادیی کوردستان
پارتی ئازادیی کوردستان کە لە ساڵی ١٩٩١ تا کۆنگرەی یەکەمی بە ناوی یەکێتی شۆڕشگێڕانی کوردستانەوە لە خەبات دابووە، درێژەدەری تێکۆشانی رابردووی نەتەوەکەمانە بۆ ئازادیی و سەربەخۆیی کوردستان و خۆی بە میراتگری رۆحیی و ھەڵگری پەیامی رێبەرانی کورد دەزانێ.
سنووری تێکۆشانی رۆژھەلاتی کوردستانە.

پارتی ئازادیی کوردستان راماڵینی سەر لەبەری ھێز و دامودەزگای دەوڵەتی ئێران لە کوردستان و وەدیھێنانی سەرەوەریی نەتەوەیی و راگەیاندنی کۆماری کوردستان و داگرتنی ئاڵای داگیرکەر و ھەڵکردنی ئاڵای کوردستان لە ھەموو خاکی رۆژھەڵاتی کوردستان بە ئەرکی سەرەکی و لە پێشی خۆی دادەنێ. پارتی ئازادیی كوردستان له‌سه‌ر ئه‌و باوه‌ڕه‌یه‌ كه‌ پرسی كورد له‌ چوارچێوه‌ی ئێراندا چاره‌سه‌ر ناكرێت. هه‌روه‌ها پێ له‌سه‌ر ئه‌وه‌ داده‌گرێ كه‌ ئێران به‌م پێكهاته‌یه‌وه‌ دێموكراتیزه‌ نابێت و دێموكراسی به‌ هه‌ڵوه‌شانه‌وه‌ی ئه‌و ده‌وڵه‌ته‌ و له‌ دایكبوونی ده‌وڵه‌تی نه‌ته‌وه‌یی نه‌ته‌وه‌كانی بنده‌ستی وه‌دیی دێت.ئەم پارتە پێکھێنانی دەوڵەتی ڕۆژھەڵاتی کوردستان لە دەرەوەی وڵات وەک جێگرەوەی حاکمییەتی دەوڵەتی داگیرکەری ئێران لە کوردستان، بە پێویستییەکی سیاسی و پرۆژەیەکی نەتەوەیی دادەنێ. هاوكات له‌ سه‌ر دامه‌زراندنی به‌ریه‌كی یه‌كگرتووی كوردستانی له‌ سه‌ر بنامه‌ی وه‌ده‌سهێنانی مافی دیاریی كردنی چاره‌نووس له‌ رێگای رێفراندۆمێكی گشتیی ئازاده‌وه‌، پێداگره‌.

پارتی ئازادیی کوردستان بۆ راماڵینی داگیرکەران و رزگارکردنی کوردستان و دامەزراندن و پاراستنی کۆماری کوردستان، کەڵک وەرگرتن لە ھەر کەرەسە و تێکنیکێکی ئەم سەردەمە بۆ بەچۆکداھێنانی دوژمنانی کورد و بەرگریی لە کوردستان بە مەرجێ بەدەر لە تێرۆر و رەشەکوژی بێ، بەڕەوا دادەنێ؛ لە ھەموو شێوەکانی خەبات و یەک لەوان خەباتی چەکدارانە و جەنگی ئازادیبەخشی وڵات و بە دەوڵەتبوونی کورد، کەڵک وەردەگرێ.

پارتی ئازادیی کوردستان رێز لە ئایینە ئاسمانییەکان دەگرێ و تێدەکۆشێ ناسیۆنالیزمی کورد ببێتە ئاڵقەی یەکێتی گشت رۆڵەکانی نەتەوە بە ھەموو ئایین و تەریقەتێکەوە.

سەرچاوەکان 
 مانیفێستی ئازادیی کوردستان، پرۆگرامی "پارتی ئازادیی کوردستان"، پەسندکراوی کۆنگرەی یەکەم (١٠ تا ١٢ی ئۆکتۆبری ٢٠٠٦)